Դեն Քլարկ

**Դենիել Գրեգորի** «**Դեն**» **Քլարկ** (), անգլիացի դերասան, սցենարիստ, ռեժիսոր, գրող և երգիչ։ Ավելի հայտնի է *Ինչպես չապրել (**)* սերիալում Դոնա Դանբերիի իր դերով, որը թողարկվել է 2007-ից 2010 թվականներին BBC Three ալիքով։

## Կարիերա
### Վաղ կարիերան
Քլարկը սկսել է իր կարիերան 19 տարեկանում, երբ նա գրել է և խաղացել է պիեսում իր հին դպրոցական ընկերոջ՝ Օլիվեր Մալթմանի հետ Էդինբուրգի Fringe փառատոնում։ Այնուհետև ստեղծել է ***Էլեկտրական օձաձուկ*** () կատակերգական եռյակը և ելույթ է ունեցել փառատոնում 1998 և 1999 թվականներին։ Նրանք 1999 թվականին նկարահանեցին նաև Comedy Lab-ի «Ռոյ Դենսը մեռած է» շոուի փորձնական տարբերակը, իսկ հաջորդ տարի նկարահանվեցին մի քանի լիարժեք դրվագներ։ 2002 թվականի փետրվարին դրվագները վերստին ցուցադրվեցին, բայց նոր՝ «Գույքի գործակալներ» վերնագրով։ «Էլեկտրական օձաձկան եռյակը» շրջագայություն կատարեց Մեծ Բրիտանիայում՝ հեռուստադիտողներ գրավելու համար։

2003 թվականին Քլարկը մենակատար դարձավ և Էդինբուրգում ստեղծեց իր առաջին մենաշոուն։ Հաջորդ տարի սկսվեց նրա սթենդ ափ կարիերան։ Դենը մեկ ժամ ելույթ ունեցավ Էդինբուրգի փառատոնում 2005, 2006 և 2007 թվականներին։ Նա նաև ստեղծեց ամսական շոու՝ «Քլարկի կատակերգության գիշերը», որտեղ հարցազրույցներ էր վերցնում հայտնի մարդկանցից։ 2006 թվականի ամռանը Դանիելը գրեց և նկարահանվեց Paramount Comedy Channel-ի (Comedy Central UK) համար նախատեսված սկետչերում՝ «Դեն Քլարկի ծանոթությունների ուղեցույցը» () և «Դեն Քլարկի աշխատանքի ուղեցույցը» () վերնագրերով։

### Ինչպես պետք չէ չապրել
Էսքիզների հաջողությունից հետո BBC-ն սկսեց հետաքրքրվել Դանիելով։ 2007 թվականի ամռանը Քլարկը և պրոդյուսեր Գարի Ռեյխը սկսեցին նկարահանել նոր սերիալ՝ «Ինչպես պետք չէ չապրել» վերնագրով։ Այնտեղ Դենը խաղում էր գլխավոր հերոսի դերը և ինքն էր գրում յուրաքանչյուր սերիայի սցենարները։ Պիլոտային սերիան ցուցադրվել է 2007 թվականի սեպտեմբերի 27-ին, իսկ առաջին եթերաշրջանը սկսվել է հեռարձակվել հաջորդ տարվա օգոստոսին։ Սկզբում սերիալն ունեցել է համեստ դիտման ցուցանիշներ, սակայն լսարանը մեծացել է յուրաքանչյուր սերիայի հետ, և հետագայում թողարկվել են ևս երկու եթերաշրջաններ։ Սերիալը դարձավ BBC iPlayer ծառայության երկրորդ ամենաշատ դիտվող հեռուստածրագիրը։ 2011 թվականին ալիքի ղեկավարությունը փոխվեց, և որոշվեց փակել «Ինչպես պետք չէ չապրել» նախագիծը։ Դեկտեմբերին թողարկվեց Սուրբ Ծննդյան հատուկ դրվագ, որը ավարտում էր սերիալի բոլոր սյուժետային գծերը, այն վերջինն էր։

### Այլ հեռուստատեսային ելույթներ
Քլարկը հաճախ է աշխատում հեռուստատեսությունում։ Առաջին անգամ նա հեռուստատեսության մեջ հայտնվեց 1996 թվականի դեկտեմբերի, խաղալով *Հիմարները բախտավոր են* սերիալի հայտնի «Բեթմենը և Ռոբինը» տեսարանում թալանողի կերպարը*։* 2003 թվականին նա խաղաց Ջեյսոնի դերը բրիտանական «*Խենթանալով Էլիսի համար*» հեռուստասերիալում*։*

2004 թվականին Քլարկը նկարահանվեց Ջոնի Թու Հեթսի դերում՝ «Հզոր Բուշ» հեռուստասերիալի «Էլեկտրո» դրվագում: Մի քանի ամիս անց նա նկարահանվեց «Ֆրենչ և Սոնդերս» սիթքոմում, իսկ հաջորդ տարի՝ «Իմ ընտանիքը» հեռուստասերիալի Սուրբ Ծննդյան դրվագում: 2006 թվականից Դենն աշխատել է ITV-ում՝ նկարահանվելով այնպիսի սիթքոմներում, ինչպիսիք են «Ծնողական ամբողջական ուղեցույցը» և «Առանց հերոսների»:

Քլարկը մասնակցել է իր ընկեր Նոել Ֆիլդինգի նոր հեռուստասերիալի (Նոել Ֆիլդինգի շքեղ կատակերգությունը) նկարահանումներին: 2013 թվականի մարտի 28-ին Դենը նկարահանվեց «Սերը կարևոր է» կատակերգության «30 և հաշվվում է» դրվագում:

### Սթենդափ
2011 թվականի մարտի 25-ին Քլարկը մեկնեց իր առաջին ազգային շրջագայությանը՝ *Դեն Քլարկը ուղիղ եթերում* սթենդ-ափ կատակերգական շոուով։ Շոուն ընդհանուր առմամբ լավ արձագանքներ ստացավ։ 2012 թվականի մայիսին Դանիելը խումբ հավաքեց և մեկ շաբաթ Լոնդոնի Սոհո թատրոնում ներկայացրեց *Այս երգերը կարող են պարունակել հումորներ* շոուն։ Դա զվարճալի երգերի և ստենդափ կատակերգության խառնուրդ էր։ Շոուն մեծ հաջողություն ունեցավ, և Քլարկը մեկնեց Մեծ Բրիտանիայով մեկ ութ համերգով մինի շրջագայության։

### Քլարկի կատակերգության գիշերը
2006 թվականին Դանիելը ստեղծեց «Clark's Comedy Night» ամսական շոուն։ Նա վարում էր յուրաքանչյուր հանդիպում։ Շոուն արագորեն ժողովրդականություն ձեռք բերեց ինչպես մշտական ​​​​դիտողների, այնպես էլ քննադատների շրջանում։ Այստեղ երիտասարդ կատակերգուները կարող էին փորձ ձեռք բերել, իսկ կայացած դերասանները՝ փորձարկումներ անել։ Շոուին հաճախակի են հրավիրվել այնպիսի հայտնի հյուրեր, ինչպիսիք են Էդի Իզարդը, Նոել Ֆիլդինգը, Ջեք Ուայթհոլը, Սթիվեն Մերչանթը, Կարդինալ Բըրնսը, Թիմ Քեյը, Ռիչ Ֆուլչերը, Ալիս Լոուն, Սառա Պասկոն, Փոլ Ֆութը, Թոնի Լոուն, Արնաբ Չանդրան և Սառա Քենդալը։

### Dan Clark & The Difficult Three
2012 թվականին Քլարկը ձայնագրեց իր դեբյուտային ռոք-ալբոմը։ Խումբը կազմված էր պրոֆեսիոնալ երաժիշտներից, անդամներն էին՝ Բեն Պարկերը, Ջոնի de’Ath-ը և Ջիմմի Սիմսը։ 2013 թվականի հուլիսի 1-ին ալբոմը թողարկվեց ***Dan Clark & The Difficult Three*** անվանմամբ։

## Մրցանակներ և անվանակարգեր

## Ծանոթագրություններ

## Արտաքին հղումներ
* Time Out հարցազրույց
* Scotsman Q&A интервью
* Дэн Кларк: как ходить на свидания на YouTube (англ.)
* Дэн Кларк: как ходить на работу на YouTube (англ.)

Կատեգորիա:21-րդ դարի անգլիացի տղամարդ դերասաններ
Կատեգորիա:Բրիտանացի դերասաններ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ